text: El comitè d'experts enllesteix el Codi Ètic del Servei Públic de Catalunya | ACUP
  El Comitè per a l'elaboració del Codi Ètic del Servei Públic de Catalunya ha donat per acabats els treballs de redacció del Codi i el document iniciarà ara un procés de participació pública per tal d'enriquir-ne el contingut. En el Comitè hi ha participat l'ACUP a través del seu secretari executiu, Josep M. Vilalta. El Codi vol ser un marc ètic comú per a totes les administracions i organitzacions catalanes que presten serveis públics i té com a objectius principals orientar l'actuació dels servidors públics, impulsar la millora de la qualitat democràtica i contribuir a la recuperació de la confiança de la ciutadania en les institucions.